उरकुरा-दाधापारा के बीच आज से हर रविवार को मेगा ब्लॉक
रायपुर| रायपुर मंडल के उरकुरा-दाधापारा के बीच तीनों लाइनों अप, डाउन एवं मिडिल लाइन पर आवश्यक मरम्मत के कारण 16 अप्रैल तक हर रविवार को ट्रेनों का मेगा ब्लॉक रहेगा। 5 मार्च से ट्रेनों का ब्लॉक शुरू होगा। रखरखाव के लिए अलग-अलग दिन मेगा इंटीग्रेटेड कोरीडोर ब्लाॅक किया जाएगा। इससे कई ट्रेनें प्रभावित होंगी। मेगाब्लॉक के दौरान बिलासपुर एवं रायपुर के बीच के यात्रियों को असुविधा का सामना न करना पड़े, इसके लिए ब्लाॅक के दिन 18238 अमृतसर-बिलासपुर छत्तीसगढ़ एक्सप्रेस को रायपुर व बिलासपुर के बीच पैंसेंजर के रूप में चलाया जाएगा और इस खंड में आने वाली सभी स्टेशनों पर इस गाड़ी का स्टॉपेज दिया जायेगा।
ब्लॉक से ऐसे पड़ेगा असर
5 मार्च और 16 अप्रैल को 58117 झारसुगुड़ा-गोंदिया पैसेंजर को बिलासपुर स्टेशन में समाप्त कर बिलासपुर स्टेशन से 58118 गोंदिया-झारसुगड़ा पैसेन्जर बनाकर झारसुगड़ा के लिए रवाना किया जाएगा। यह गाड़ी बिलासपुर एवं रायपुर के बीच रद्द रहेगी।
hin_Deva hin_Deva hin_Deva hin_Deva